Ha éppen lakást vettél, és neki akarsz látni a belső kivitelezésnek, vagy felújításra, átrendezésre gondolsz, ne feledd, a munkák megkezdése előtt minden helységet pontosan meg kell mérni. Az alábbiakban egy rövid, az igényeidnek megfelelő mérőeszköz megválasztását megkönnyítő útmutatót olvashatsz.
Minél kisebb az a terület vagy tárgy, amit meg akarunk mérni, annál nagyobb pontosságot kell megkövetelnünk a választandó mérőeszköztől. A dübelhez szükséges furat, vagy a csavarfej átmérőjének megméréséhez legjobban a tolómérő fog beválni. A kiválasztásnál figyelmet kell fordítani arra, hogy tartós anyagból, pl. rozsdamentes acélból legyen. Ez garantálja az eszköz tartósságát és a mérési pontosság megőrzését sok éven keresztül. Az utóbbi időkben megjelentek a piacon a mérési eredmény leolvasását megkönnyítő nagy méretű kijelzővel felszerelt digitális tolómérők is. Ne feledkezz meg egy jó minőségű tok beszerzéséről sem, hogy hosszú évekig hasznos segítőd maradjon a tolómérő.
A pontos mérésekhez a tolómérők felelnek meg, de nagy területek felméréséhez acél mérőszalag beszerzését ajánljuk. Mivel többféle hosszúságban is kaphatók (2-10 m), érdemes olyat választani, amelyik a mérendő helységek méreteihez igazodik. Nagyon megkönnyíti a munkát az automatikus reteszelés, így a szalagot kihúzása után nem csévéli egyből vissza. A szalag felületét sérülések elleni megnövelt védelemként sok gyártó poliamiddal vonja be. Vásárlásnál érdemes figyelmet fordítani a végelem szalaghoz rögzítésére. A dupla szegecselés a tartósság és a terhelhetőség garanciája.
A műszakilag legfejlettebb mérőeszközök az ultrahangos és a lézeres távolságmérők vagy távmérők. Ne tévesszen meg kis méretük, segítségükkel nagy távolságokat lehet megmérni, el sem mozdulva helyünkről. A segítségükkel mérhető távolságtartomány leggyakrabban 0,1 m-től 60 m-ig terjed. Van néhány hátrányos tulajdonságuk – nyílt térben gondot okoz a mérés velük, mert a méréshez fizikai akadály szükséges. A bútorokkal telt helységekben sokszor hibás eredményt adnak. Áruk is jelentősen eltér az egyszerűbb mérőeszközökétől. Míg a legegyszerűbb ultrahangos távmérőkért nem kell mélyen a zsebbe nyúlni (áruk min. kb. 60 PLN), addig a fejlettebb lézeresek ára már jelentős kiadást jelenthet (áruk elérheti a néhány ezer PLN-t is).
Mint a fentiek is mutatják, a piacon sokféle mérőeszköz kapható. Ne feledd, az igényeidnek és lehetőségeidnek legmegfelelőbbet érdemes választani.